/* KOM/2010/0509 lopull. - COD 2010/0059 */ KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan parlamentin ja neuvoston asetuksen antamiseksi kehitysyhteistyön rahoitusvälineen perustamisesta annetun asetuksen (EY) N:o 1905/2006 muuttamisesta (banaanialan liitännäistoimenpiteitä koskeva komission alkuperäinen ehdotus, KOM(2010) 102)





[pic] | EUROOPAN KOMISSIO | Bryssel 13.12.2010 KOM(2010) 787 lopullinen 2010/0059 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan parlamentin ja neuvoston asetuksen antamiseksi kehitysyhteistyön rahoitusvälineen perustamisesta annetun asetuksen (EY) N:o 1905/2006 muuttamisesta (banaanialan liitännäistoimenpiteitä koskeva komission alkuperäinen ehdotus, KOM(2010) 102) 2010/0059 (COD) KOMISSION TIEDONANTO EUROOPAN PARLAMENTILLE Euroopan unionin toiminnasta tehdyn sopimuksen 294 artiklan 6 kohdan mukaisesti neuvoston kannasta Euroopan parlamentin ja neuvoston asetuksen antamiseksi kehitysyhteistyön rahoitusvälineen perustamisesta annetun asetuksen (EY) N:o 1905/2006 muuttamisesta (banaanialan liitännäistoimenpiteitä koskeva komission alkuperäinen ehdotus, KOM(2010) 102) 1. TAUSTA Ehdotus toimitettiin Euroopan parlamentille ja neuvostolle (asiakirja KOM(2010) 102 lopullinen – 2010/0059 COD): | 17. maaliskuuta 2010 | Päivä, jona Euroopan parlamentti on vahvistanut ensimmäisen käsittelyn kantansa: | [21. lokakuuta 2010] | Päivä, jona muutettu ehdotus on toimitettu: | . | Päivä, jona neuvoston kanta on vahvistettu: | 10. joulukuuta 2010 | 2. KOMISSION EHDOTUKSEN TAVOITE Afrikan, Karibian ja Tyynenmeren (AKT) mailla on perinteisesti ollut etuuskohteluun perustuva pääsy Euroopan unionin (EU) markkinoille. WTO:n riitojenratkaisuelimen ja valituselimen ratkaisujen perusteella EU:n banaanikauppajärjestelmä on saatettava WTO-lainsäädännön mukaiseksi. Geneven sopimuksella banaanien kaupasta (GATB), joka parafoitiin 15. joulukuuta 2009, ratkaistaankin kaikki banaaneihin liittyvät kauppakiistat ja täytetään WTO-lainsäädännön noudattamista koskeva vaatimus. GATB:n yhteydessä Euroopan komissio sitoutui antamaan kehitysohjelmaehdotuksen, jolla autetaan banaaneja vieviä AKT-maita sopeutumaan EU:n tuontijärjestelmän muutoksiin. Banaanialan liitännäistoimenpiteitä AKT-maissa koskevan ohjelman tarkoituksena on avustaa banaanisektorin rakenneuudistuksessa kymmenessä eniten banaaneja vievässä AKT-maassa. Ohjelma edellyttää kehitysyhteistyön rahoitusvälineen perustamisesta annetun asetuksen (EY) N:o 1905/2006 muuttamista. Ehdotuksen voimassaolo on rajattu kauteen 2010–2013, ja sen soveltamisala on rajattu politiikkasisältönsä ja budjettivaikutustensa osalta. Se ei vaikuta tuleviin ehdotuksiin ulkosuhteiden uuden sukupolven rahoitusvälineistä seuraavan rahoituskehyksen aikana. 3. NEUVOSTON KANTAA KOSKEVAT HUOMAUTUKSET 3.1. Yleisiä huomioita neuvoston kannasta Euroopan komissio voi hyväksyä neuvoston ensimmäisessä käsittelyssä vahvistaman kannan, joka on saavutettu kolmen toimielimen välisissä rakentavissa neuvotteluissa. Kanta on komission alkuperäisen ehdotuksen keskeisten tavoitteiden mukainen ja noudattaa ehdotuksen lähtökohtana olevaa lähestymistapaa. Se sisältää Euroopan parlamentin tarkistukset banaanialan liitännäistoimenpiteitä koskevien säännösten asiasisältöön. 3.2. Neuvoston kannan pääpiirteet Kanta noudattaa Euroopan parlamentin tarkistusten keskeistä sisältöä seuraavasti: - Johdanto-osan kappaleet : Joitakin johdanto-osan kappaleita on laajennettu ja uusia kappaleita on lisätty, jotta voidaan antaa lisäselvitystä banaanialan liitännäistoimenpiteiden taustasta, sisällöstä ja tavoitteista. - Erityisinä painopisteinä köyhyys, elinkeinot, pientuottajat ja strategioiden elinkelpoisuus (17 a artiklan 1 kohta): Unionin avun on nyt nimenomaisesti vahvistettu keskittyvän köyhyyden torjuntaan ja pientuottajien ja muiden asianomaisten henkilöiden elin- ja työskentelyolosuhteiden parantamiseen. - EU:n syrjäisimmät alueet ja merentakaiset maat ja alueet (17 a artiklan 1 kohta) : Asetuksessa viitataan nyt banaanialan liitännäistoimenpiteisiin oikeutettuja maita ympäröivään alueeseen, erityisesti niiden läheisyyteen EU:n syrjäisimpien alueiden ja merentakaisten maiden ja alueiden kanssa. - Kahdenväliset kauppasopimukset Latinalaisen Amerikan maiden kanssa (17 a artiklan 2 kohta): Kohdassa mainitaan sekä monenväliset että kahdenväliset banaanialan sopimukset, jotka on tehty tai joita ollaan parhaillaan tekemässä. - Määrärahojen jakautuminen (17 a artiklan 2 kohta): Määrärahojen jakoperusteet on asetettu tärkeysjärjestykseen. Lisäksi kriteereissä hyödynnetään tietoja, jotka kattavat enintään viiden vuoden jakson ennen vuotta 2010, ja komission tutkimusta, jossa arvioidaan kauppasopimusten vaikutuksia AKT-maihin. - Monivuotisia tukistrategioita koskevat vaatimukset (17 a artiklan 3 kohta): Kohdassa on täsmennetty joitakin vaatimuksia (esim. ympäristöprofiilit ja ILO:n normit), jotka on sisällytettävä kunkin maan tukistrategiaan. - Ohjelman arviointi (17 a artiklan 3 kohta): Banaanialan liitännäistoimenpiteitä koskevan ohjelman etenemistä arvioidaan viimeistään 18 kuukautta ennen ohjelman päättymistä, ja arvioinnin perusteella esitetään asianmukaiset suositukset. Lisäksi komission alun perin esittämä (KOM(2009) 194) muutos sisällytettiin neuvoston kantaan: - Verot ja maksut (25 artiklan 2 kohta): Ilmaisu ” lähtökohtaisesti” on lisätty kohtaan, jonka mukaan apua ei käyttää verojen ja maksujen maksamiseen. Tällä lisäyksellä mahdollistetaan poikkeukset, joiden myöntämistä säännellään sisäisesti tulojen ja menojen hyväksyjien antamin ohjein. 3.3. Erityiskysymykset (parlamentin tarkistukset, joita neuvosto ei voi hyväksyä) - Säädösvallan siirron nojalla annettavat säädökset (SEUT-sopimuksen 290 artikla): Parlamentti pyrki ensimmäisessä käsittelyssään tekemiensä tarkistusten perusteella siihen, että kyseistä menettelyä sovellettaisiin komission monivuotisten strategia-asiakirjojen hyväksymisessä. Pitkistä ja intensiivisistä neuvotteluista huolimatta (mm. kolmikantakokoukset 2.2., 23.3. ja 20.10.) tästä kysymyksestä ei saavutettu yhteisymmärrystä. Neuvosto ei ole hyväksynyt näitä tarkistuksia ensimmäisessä käsittelyssä vahvistetussa kannassaan. Komissio on valmis jatkamaan toimielinten näkökantojen sovittelua ja etsimään ratkaisuja parlamentin esittämien tarkistusten lähtökohtana oleviin asiakysymyksiin. Se pyrkii erityisesti varmistamaan, että parlamentti voi valvoa asiaankuuluvalla tavalla ulkoisen yhteistyön strategioiden laatimista ja ulkoisen yhteistyön rahoitusvälineiden asianmukaista täytäntöönpanoa. 4. PÄÄTELMÄ Euroopan komissio voi hyväksyä neuvoston ensimmäisessä käsittelyssä vahvistaman kannan.